**BREDDEUDVALGSMØDE**

Dato: Onsdag, d. 7. november 2018

Sted: Parasport Danmarks kontor i Vejle

Tid: kl. 12.00 – 19.00

Deltagere: Charlotte Svarrer (CS)  
 Jannie Thomadsen (JT)  
 Lene van der Keur (LvdK)  
 Merete Brink Speedtsberg (MBS)  
 Mogens Jensen (MJ)  
 Søren Jul Kristensen (SJK)  
 Anette Svejstrup (ASV)  
 Line Kruuse (LK)

**REFERAT**

1. **Godkendelse af dagsorden** *Dagsorden er godkendt.  
    Tilføjelse af pkt. 8: BrU’s deltagelse i SOWSG 2019.*
2. **Godkendelse af referat fra seneste møde**

*Referatet er godkendt via ugemail 15.*

1. **Økonomi**
   1. **Budget 2019**  
       Baggrund: Idrætsudvalgenes ansøgninger og anbefalinger gennemgås. Udkast til Budget 2019 gennemgås.

Indstilling: Endeligt budget for 2019 vedtages.   
  
 BESLUTNING:  
 *Nøgletallene i BrU’s budget gennemgås og enkelte bevillinger justeres til.  
 De enkelte idrætsudvalgs ansøgninger gennemgås.  
  
 Retningslinierne for bevillinger skal justeres. Eks. bør der ses på tilskud til stævnedeltagelse i udlandet, - her sondres mellem idrættens udbredelse/antal udøvere.  
  
 Efter at have lagt budget for 2019 er status en overbudgettering på kr. 93.690. Det bemærkes at det må forventes at de sidste par idrætter også indsender en budgetansøgning.*

*BrU-medlemmerne cc’es på alle budgetsvar til ’egne’ udvalg.*

* 1. **Budgetopfølgning pr. oktober 2018** (bilag 3b.1)  
      Baggrund: Balance pr. 22. oktober 2018 er modtaget.  
      Indstilling: Status gennemgås og tages til efterretning.  
       
      BESLUTNING:  
      *SJK redegør for enkelte justeringer efter at flere projekter har afsluttet regnskab.  
       
      Umiddelbart tegner det til at der er overskud på regnskabet for 2018. IU’ere der har ansøgt om materiel i 2019-ansøgningen gennemgås og om muligt skal materiel indkøbes i 2018-regnskabsåret.  
       
      Udvalgene gøres i budgetsvar opmærksom på at de skal se på licensmidlerne, der ikke kan overføres til næste budgetår.*

1. **Aktivitetspuljen**

a. **IU Skydning** – VM i trap (bilag 4a)

Baggrund: IU Skydning søger om tilskud til deltagelse i VM Para OL-Trap i Lonato i dagene 4.-6. oktober 2018. Der deltages med 2 skytter og 1 holdleder, i alt en ansøgning på kr. 25.000.  
Indstilling: Ansøgningen imødekommes med et tilskud på kr. 4.500,- til dækning af holdlederens transport og ophold.  
  
BESLUTNING:

*Indstilling følges.*

*Opfølgning: ASV*

b. **IU Hockey** – Klassificeringsjury (bilag 4b)

Baggrund: Udvalget søger om dækning af udgifter til en ’klassificerings-jury’ der skal sikre korrekt inddeling af holdene i den kommende turnering. I alt søges der om kr. kr. 3.750,- til juryens forplejning og transport.

Indstilling: Ansøgningen imødekommes med et tilskud på kr. 3.750,-.  
  
BESLUTNING:

*Indstilling følges.*

*Opfølgning: ASV*

c. **IU Bowling** – Projektor (bilag 4c)  
Baggrund: Udvalget søger om tilskud til indkøb af en projektor til brug i en serie af undervisning i brug af trænermanualen, som blev lavet for nogle år siden for rampebowling. Planen er at lave undervisningen ude ved de forskellige klubber, som i forvejen har spillere som bowler på rampe. Planen er at afholde nogle seminarer hvert år.

Indstilling: Ansøgningen imødekommes ikke. Meget ofte er omtalte udstyr til stede i undervisnings-/mødelokaler og alternativt er det muligt at låne udstyret ved Parasport Danmark. Dette skal blot reserveres i god tid inden lån. Mht. kørsel så kan dette i første omgang tages af udvalgets administration, - såfremt dette ikke rækker kan der søges om et tilskud.

BESLUTNING:

*Indstilling følges.*

*Opfølgning: ASV*

d. **IU Showdown** - Showdown European Top Tvelwe 2018 (bilag 4d)  
Baggrund: Udvalget deltager med en spiller ved stævnet i Pisa i dagene fra 15.-18.november 2018. Der søges om tilskud til holdlederen/trænerens udgifter til overnatning, forplejning og transport. i alt en ansøgning på kr. 7.600,-.  
Indstilling: Ansøgningen drøftes.  
  
 BESLUTNING:  
*Ansøgningen imødekommes med et tilskud på kr. 7.600,-.  
Opfølgning: ASV*

e. **IU Boccia** – Friendly Games Boccia 2019 (bilag 4e)  
Baggrund: IU Boccia har planlagt afholdelse af FRIENDLY GAMES Boccia 2019 i dagene d. 12. – 14. april. Arrangementet afholdes på Musholm Sport og Konference center og udvalget har til planlægning og afvikling tilknyttet idrætskonsulent Bent Gaarsted. Til dækning af dommerudgifterne ved stævnet søges om kr. 19.500,-.  
Indstilling: Ansøgningen drøftes.  
  
BESLUTNING:  
*Ansøgningen imødekommes med kr. 19.500,-. Antallet af dommere – og dermed bevilling - forventes nedjusteres alt efter antal deltagere. Der gøres opmærksom på, at såfremt stævnet skal gentages skal det fremover hvile i sig selv økonomisk.*

f. **IU Hockey** – Bander (bilag 4f.1 og 4f.2)  
Baggrund: Hockey Reg2 har ansøgt IU Hockey om kr. 9.850,- til indkøb af 4 stk. bandeplader m/låger. I følge hockeyregler af 1. maj år 2018 punkt 2.3 omkring banen og målene står der, at banen afgrænses af mindst 1 m høje bander, hvoraf mindst 2 har låger. Da Reg2 kun har 2 låge bander, opfylder de ikke kravene omkring regler omkring idrætsmaterialer punkt 2.3 og ønsker derfor finansiering af denne indkøb.  
Indstilling: Ansøgningen drøftes.  
  
BESLUTNING:  
*Ansøgningen imødekommes med kr. 9.850,-. Det pointeres, at banderne tilhører region 2 og ikke en klub. Skal indkøbes i 2018.*

1. **Sportsskoler** (bilag 5a og 5b)

Baggrund: Efter afholdelse af årets Sportsskoler har Idrætskonsulent Mette Skovgaard udarbejdet en evaluering.

Indstilling: Evalueringen tages til efterretning og anbefalinger drøftes.  
  
 BESLUTNING:  
 *Der bør ses på hvor der er ’huller’ på danmarkskortet, - altså mulighed for at afholde/oprette en sportsskole. Se især Vestjylland og Nordsjælland.  
  
 Fokuser på bredden af idrætter, kombineret med ’skæve’ aktiviteter. Sportsskolerne bør ses som et rekrutteringstiltag.  
  
 Bevillingen til sportsskoler i 2019 er på kr. 200.000. Breddeudvalget godkender mål for antal sportsskoler i 2019 og dermed også noteret, at budgettet for sportsskoler en højere. Men ud fra erfaringer fra tidligere år, er der budgetteret med en udgift på 200.000. Breddeudvalget vil gerne holdes løbende orienteret om antal sportsskoler, som gennemføres, antal deltagere og dermed også budgetmæssige konsekvenser.*

1. **Sommerhøjskolen** (bilag 6)  
    Baggrund: MEJ har udarbejdet en målsætning for Sommerhøjskolen 2019.  
    Indstilling: Målsætningen drøftes.  
     
    BESLUTNING:  
    *MEJ gennemgår historikken og baggrunden for Sommerhøjskolen. Målsætningsskemaet kommenteres.  
     
    I budgettet for 2019 afsættes kr. 60.000 til Sommerhøjskolen 2019. Dette beløb bruges til aktiviteter som gæstetrænere og foredragsholdere.  
     
    Det overvejes om deltagergebyret kan reduceres via midlerne fra BEVICA- fonden. Efter breddeudvalgsmødet har det vist sig, at dette ikke er muligt.*
2. **Børne- og Ungepolitik** (bilag 7)  
    Baggrund: Arbejdsgruppen har arbejdet videre med udkast til en Børne- og Ungepolitik.

Indstilling: Pkt. drøftes.  
  
 BESLUTNING:  
 *Børne og Ungepolitik tages op på et Skypemøde inden jul, hvor der til den fremlagte politik tilføjes en handleplan.*

1. **SOWSG**  
    Baggrund: Parasport Danmark deltager med en delegation på 125 ved Special Olympics World Summer Games i Abu Dhabi i marts 2019. Det er kutyme at BrU besøger stævnet og de danske deltagere i løbet af stævnet.  
    Indstilling: BrU drøfter medlemmernes deltagelse i SOWSG 2019 i marts måned.  
     
    BESLUTNING:  
    *LvdK deltager som bestyrelsens repræsentant. MJ og MBS overvejer deltagelse. Endelig beslutning tages på mødet i december.*
2. **Nyt fra:**

a. Bestyrelsen  
 *Intet at referere.*

b. Udviklingsudvalget  
 *Intet at referere.*

c. Breddeudvalgets medlemmer  
 *Intet at referere.*

d. Administrationen  
 *Intet at referere.*

1. **Evt.** *Intet at referere.*
2. **Næste møde** *SJK udsender doodle til fastsættelse af dato for et skypemøde til afholdelse senest medio december.*

Kalenderen:

2019  
1. feb. IU Showdown Landsmøde 2019, Fredericia  
8.-22. mar. Special Olympics World Summer Games 2019, Abu Dhabi  
9.-10. mar. IU Kørestolsrugby Landsmøde 2019, Viborg  
27. april IU Håndbold Landsmøde 2019, Viborg